|  |  |  |  |
| --- | --- | --- | --- |
| Rīgā | Datums skatāms laika zīmogā | Nr. | 7-7/6 |

**Rīgas Teikas vidusskola**

*Par veiksmīgu eTwinning projektu īstenošanu iestādē*

Jaunatnes starptautisko programmu aģentūra (turpmāk – aģentūra) Eiropas Savienības programmas izglītības, apmācības, jaunatnes un sporta jomā Erasmus+ aktivitātes “eTwinning” ietvaros izsaka pateicību **Rīgas Teikas vidusskolas skolotājai Helēnai Briedei** unskolas komandai par eTwinning projektu **“Deutsch lernen macht Spaß”** un **“Unsere Sommerferien”** veiksmīgu īstenošanu, **Rīgas Teikas vidusskolas skolotājai Baibai Stomai** un skolas komandai par eTwinning projekta **“Let's get to know each other”** veiksmīgu īstenošanu, **Rīgas Teikas vidusskolas skolotājai Irinai Solončukai** un skolas komandai par eTwinning projekta **“Traveler or tourist”** veiksmīgu īstenošanu.

**Projekti 2020.gada oktobrī ieguva eTwinning Eiropas kvalitātes sertifikātu, ko katru gadu Eiropas līmenī piešķir veiksmīgāk īstenotajiem sadarbības projektiem.** No Latvijas eTwinning Eiropas kvalitātes sertifikātu šoreiz saņēma 30 projekti (kopā 33 sertifikāti), kas īstenoti 2019./2020. mācību gadā.

Aģentūra novērtē Rīgas Teikas vidusskolas skolotāju un projekta komandas ieguldīto darbu eTwinning projekta īstenošanā, iesaistot tajā savas iestādes skolēnus, skolotājus un vecākus. Vēlam veiksmi turpmāko eTwinning projektu īstenošanā un radoša mācību procesa organizēšanā!

Eiropas kvalitātes sertifikātu ieguvušie projekti līdz šī gada 26.novembrim savā *eTwinning Live* profilā (sadaļā “projekti”) var pieteikt projektu eTwinning Eiropas balvām.

eTwinning ir Eiropas Savienības programmas izglītības, apmācības, jaunatnes un sporta jomā Erasmus+ aktivitāte, kura tiek īstenota, izmantojot projektu kā mācību metodi un nodrošinot kompetenču pieeju izglītībā, veicina pedagogu profesionālo pilnveidi IKT, metodikas un valodu jomā. Reģistrējoties eTwinning, skolotāji var īstenot projektus vietējā un Eiropas mērogā, izmantot bezmaksas tiešsaistes partneru atrašanas, sadarbības un projekta gaitas atainošanas rīkus, kā arī piedalīties vietējā un starptautiskā mēroga pedagogu profesionālās pilnveides pasākumos gan tiešsaistē, gan klātienē. Pašlaik eTwinning.net platformā reģistrējušies aptuveni 836 000 skolotāju, no kuriem vairāk nekā 7000 ir Latvijas skolotāji. Informācija par eTwinning pasākumiem – www.etwinning.lv.

|  |  |
| --- | --- |
| Direktore | Daina Sproģe |